CELEX: 32011R0775
Language: mt
Date: 2011-08-02 00:00:00
Title: Regolament ta’ Implimentazzjoni tal-Kummissjoni (UE) Nru 775/2011 tat- 2 ta’ Awwissu 2011 dwar il-klassifikazzjoni ta' ċerti prodotti fin-Nomenklatura Magħquda

4.8.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 201/8
               
            REGOLAMENT TA’ IMPLIMENTAZZJONI TAL-KUMMISSJONI (UE) Nru 775/2011
      tat-2 ta’ Awwissu 2011
      dwar il-klassifikazzjoni ta' ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura statistika u tariffarja u dwar it-Tariffa Doganali Komuni (1), u speċjalment Artikolu 9(1)(a) tiegħu,
      Billi:
      
                  (1)
               
               
                  Sabiex tiġi żgurata applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita minn dispożizzjonijiet speċifiċi tal-Unjoni, bil-għan tal-applikazzjoni ta’ tariffi u miżuri oħra relatati mal-kummerċ ta' oġġetti.
               
            
                  (3)
               
               
                  Skont dawk ir-regoli ġenerali, il-prodotti msemmija fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi tan-NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
               
            
                  (4)
               
               
                  Huwa xieraq li jkun stipulat li informazzjoni tariffarja li torbot u li nħarġet mill-awtoritajiet tad-dwana tal-Istati Membri rigward il-klassifikazzjoni ta' oġġetti fin-Nomenklatura Magħquda, iżda li mhijiex skont dan ir-Regolament, tkun tista', għal perjodu ta' tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità (2).
               
            
                  (5)
               
               
                  Il-miżuri previsti f'dan ir-Regolament tfasslu b’konformità mal-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella kif tidher fl-Anness għandhom ikunu klassifikati fin-Nomenklatura Magħquda taħt il-kodiċi tan-NM indikat fil-kolonna (2) ta' dik it-tabella.
      Artikolu 2
      Informazzjoni tariffarja li torbot maħruġa mill-awtoritajiet doganali tal-Istati Membri, li ma tikkonformax ma' dan ir-Regolament, tkun tista' tibqa’ tiġi invokata għal perjodu ta' tliet xhur taħt l-Artikolu 12(6) tar-Regolament (KEE) Nru 2913/92.
      Artikolu 3
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jkun vinkolanti fit-totalità tiegħu, u direttament applikabbli fl-Istati Membri kollha.
         Magħmul fi Brussell, it-2 ta’ Awwissu 2011.
         
            
               Għall-Kummissjoni, f'isem il-President,
            Algirdas ŠEMETA
            
               Membru tal-Kummissjoni
            
         
      
      
         (1)  ĠU L 256, 7.9.1987, p. 1.
      
         (2)  ĠU L 302, 19.10.1992, p. 1.
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     (Kodiċi tan-NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     
                                 1.
                              
                              
                                 Kolostru bovin, f'forma likwida, li minnu jkun tneħħa x-xaħam u ġie decaseinated, ippakkettjat għall-bejgħ fi flixkun ta' 125ml, li jkollu l-informazzjoni nutrittiva segwenti għal kull 100 ml:
                                 
                                    
                                       —
                                       Proteini tal-ħalib 2,5 sa 5,5 g
                                 
                                    
                                       —
                                       Karboidrati 3,3 g
                                 
                                    
                                       —
                                       Xaħam tal-ħalib < 0,5 g
                                 Il-prodott huwa likwidu isfar fil-kannella kemm kemm imdardar.
                                 Għandu kontenut ta' immunoglobulina ogħla mix-xorrox naturali jew mill-ħalib.
                                 Skont it-tikketta l-prodott huwa għall-konsum mill-bniedem u għandu jittieħed darba kuljum (mgħarfa 1 jew 2) waħdu jew ma' meraq tal-frott kiesaħ. Il-qasam tal-applikazzjoni tiegħu mhix indikata.
                              
                           
                  
                     0404 10 48 
                  
                  
                     Il-klassifikazzjoni hija determinata mir-Regoli Ġenerali 1 u 6 għall-interpretazzjoni tan-Nomenklatura Magħquda u l-kliem tal-kodiċi NM 0404 , 0404 10  u 0404 10 48 .
                     Il-klassifikazzjoni taħt l-intestatura 3001  jew 3004  hija eskluża minħabba li l-prodott m'għandux użu terapewtiku jew profilattiku.
                     Il-passi teknoloġiċi fl-ipproċessar tal-prodott u l-kompożizzjoni tiegħu huma kumparabbli ma' dawk tax-xorrox modifikat.
                     Meta wieħed iqis il-karatteristiċi tal-prodott, għandu għalhekk jiġi kklassifikat taħt l-intestatura 0404 .
                  
               
                     
                                 2.
                              
                              
                                 Trab tal-kolostru li jkun ġie mnixxef bl-isprej u b'xaħam imnaqqas li ma ġiex decaseinated, ippakkettjat għall-bejgħ bħala trab ta' 64g f'kontenitur tal-plastik b'għatu bil-kamin bil-kompożizzjoni segwenti (% skont il-piż):
                                 
                                    
                                       —
                                       Xaħam tal-ħalib 1,2
                                 
                                    
                                       —
                                       Proteini tal-ħalib mill-anqas 50 u tipikament 65,5
                                 Il-kontenut tal-prodott għandu materja xotta ta' 93,3% tal-piż.
                                 Il-prodott huwa trab lewn il-krema u għandu t-tendenza li jifforma f'boċoċ u għandu riħa ta' ħalib.
                                 Għandu kontenut ta' immunoglobulina ogħla mix-xorrox naturali jew mill-ħalib.
                                 Skont it-tikketta l-prodott huwa għall-konsum mill-bniedem.
                              
                           
                  
                     0404 90 21 
                  
                  
                     Il-klassifikazzjoni hija determinata mir-Regoli Ġenerali 1 u 6 għall-interpretazzjoni tan-Nomenklatura Magħquda u l-kliem tal-kodiċi NM 0404 , 0404 90  u 0404 90 21 .
                     Il-klassifikazzjoni taħt l-intestatura 3001  jew 3004  hija eskluża minħabba li l-prodott m'għandux użu terapewtiku jew profilattiku għall-bnedmin.
                     Il-klassifikazzjoni taħt l-intestatura 0402  hija eskluża wkoll minħabba li l-prodott m'għandux kompożizzjoni tipika ta' trab tal-ħalib naturali.
                     Meta wieħed iqis il-karatteristiċi tal-prodott, għandu għalhekk jiġi kklassifikat taħt l-intestatura 0404 .